Pranešimas žiniasklaidai

2025 m. kovo 19 d.

**Startavo „Binance Academy“ – žinių apie kriptovaliutas platforma lietuvių kalba**

**„Bifinity“, didžiausią pasaulyje kriptovaliutų keityklą valdančios „Binance Group“ padalinys Lietuvoje, paskelbė, kad svetainė „Binance Academy“ nuo šiol bus prieinama ir lietuvių kalba. Bendrovė Lietuvoje siekia sustiprinti žinių apie kriptovaliutas lygį.**

Kadangi kriptovaliutos tampa įprasta finansų sistemos dalimi, jų naudojimas auga, o vyriausybės visame pasaulyje kuria reguliavimo sistemas, skirtas apsaugoti vartotojus ir skatinti rinkos augimą, suprasti kriptovaliutas ir blokų grandinės (angl. Blockchain) technologiją yra svarbiau nei bet kada anksčiau.

„Švietimas yra viena iš galingiausių priemonių, kuriomis kiekvienas gali pasinaudoti, kad suteiktų sau daugiau galimybių kriptovaliutų pasaulyje. Žinome, kad kriptovaliutos naujokams gali atrodyti sudėtingai ir nėra aišku, nuo ko pradėti bei kaip priimti gerus sprendimus. Todėl investavome į išsamios „Binance Academy“ mokomosios medžiagos vertimą į lietuvių kalbą, kad lietuviai nepraleistų šio neįtikėtino šaltinio”, – sako Jonas Juengeris, UAB „Bifinity“ generalinis direktorius.

„Binance Academy“ pradedančiųjų kursas pateikia įvadinę blokų grandinės ekosistemos apžvalgą, padedančią pradedantiesiems suprasti pagrindines sąvokas, kurių reikia orientuojantis kriptovaliutų pasaulyje. Šis kursas apima keletą modulių, kuriuose nagrinėjami blokų grandinės technologijos, kriptovaliutų, decentralizuotų finansų (DeFi), Web3 bei prekybos ir investavimo strategijų pagrindai. Baigę šį kursą mokymosi dalyviai gaus NFT sertifikatą.

„Teikdami edukacinę medžiagą Lietuvos kriptovaliutų bendruomenei siekiame skatinti masinį kriptovaliutų naudojimą ir mažinti atotrūkį tarp tradicinės finansų sistemos ir kriptovaliutų pasaulio“, – pridūrė J. Juengeris.

„Binance Academy“ lietuvių kalba pateikia daugiau nei 220 straipsnių, kurių nuolat daugėja. Straipsnius galima skaityti adresu: https://academy.binance.com/lt.

UAB „Bifinity“ suteikia galimybę atlikti fiat sandorius kriptovaliutų biržose Europos Ekonominėje Erdvėje (EEE). Įmonė vartotojams užtikrina saugų ir reikalavimus atitinkantį naudojimąsi fiat paslaugomis, tokiomis kaip sandoriai su kreditinėmis kortelėmis ar SEPA (Bendros mokėjimų eurais erdvės) pervedimai. „Bifinity“ atitikties priemonės yra sukurtos taip, kad atitiktų ES Penktąją kovos su pinigų plovimu direktyvą (AMLD5) ir visus galiojančius Lietuvos įstatymus bei reguliavimus.